da en da da da da da da da da da da da da da da da da da da da da da
Deodorant til fødderne? Det kan hjælpe på ildelugtende sommersko
Når temperaturen begynder at stige, begynder man at svede, og det er ikke lige belejligt for alle. Nogle sveder mere end andre, og nogle sveder meget uheldige steder, eksempelvis deres fødder, og det kan føre til uheldige lugtgener.
De fleste er enige om, at svedige fødder ikke lugter særlig godt, og det er noget, en del mennesker er lidt ømskindede omkring. Det er forståeligt nok, da ikke mange har lyst til at stå i bussen eller sidde i et vigtigt møde og være den, alle kigger på, når lugten af svedige fødder breder sig.
Heldigvis er der noget, man kan gøre, og det er ikke bare at tage sin deospray og overdænge dem. Selvom det til en vis grad faktisk minder lidt som det, for man kan faktisk få deodorant til fødderne, som kan være med til at afhjælpe dårlig lugt fra varme fødder.
Når man sveder, lugter det isoleret set ikke meget, når det kommer ud på huden. Det bliver mange overraskede over, men det er faktisk langt hen ad vejen ikke det, der giver den grimme lugt – det er bakterierne derimod.
Den grimme lugt fra sveden kommer først, når bakterierne begynder at arbejde med og omdanne sveden, når den kommer til at ligge på kroppen. Det er primært sveden fra under armene og ved kønsorganerne, som kommer til at lugte, selvom det ikke udelukkende er sådan.
Når det nu er bakterierne, som man i vid udstrækning kan sige, giver den grimme lugt, så er det også et naturligt sted at sætte ind i forhold til at stoppe svedlugten.
Denne tilgang har eksempelvis Australian Bodycare og deres Foot Spray. Australian Bodycare laver en række produkter med tea tree oil, og blandt denne olies egenskaber er, at den er antibakteriel. Hvis bakterierne bliver slået ihjel eller hæmmet, inden de kan komme til proteinerne i sveden, kan man nedsætte lugten.
Husk at lufte fødderne
En anden effekt, som Foot Spray fra Australian Bodycare og mange andre lignende produkter har, er målet om at holde fødderne tørre. Det er selvfølgelig en del af, at fødderne ikke skal svede, men det giver også sundere fødder, at de ikke skal være i et fugtigt miljø i mange timer ad gangen. Derfor skal man også huske at lufte sine fødder, når man får mulighed for det.
Når kroppen sveder, er det også fordi, den gerne vil køles ned. Tænker man tilbage på fysiktimerne, kan man måske huske, at væske er kølende, når det fordamper, og det er det, der sker, når man sveder – der kommer væske på huden, som kan køle os ned, i takt med at væsken (her sveden) fordamper.
Så man kan også nedsætte mængden af sved på fødderne ved at holde fødderne afkølet. Det kan man eksempelvis gøre ved at lufte dem lidt og lade fødderne mærke en lille brise.
Det kræver selvfølgelig, at man er i en situation, hvor det er okay at tage skoene af, for at man kan lufte dem. Det er ikke altid, man lige kan svinge fødderne ud af vinduet, når man sidder til møde på arbejdet, eksempelvis.
Copyright © Fodpleje.nu | Om os